Oficialusis leidinys L 106 , 27/04/1994 p. 0006 - 0013

specialusis leidimas suomių kalba: skyrius 3 tomas 57 p. 0004

specialusis leidimas švedų kalba: skyrius 3 tomas 57 p. 0004



Komisijos reglamentas (EB) Nr. 919/94 1994 m. balandžio 26 d. nustatantis išsamias Tarybos reglamento (EEB) Nr. 404/93 taikymo taisykles, susijusias su bananų gamintojų organizacijomis EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1] su pakeitimais, padarytais Komisijos reglamentu (EB) Nr. 3518/93 [2] ypač į jo 9 straipsnį, kadangi Reglamentas (EEB) Nr. 404/93 pateikia bananų gamintojų organizacijų steigimo nuostatas; kadangi, idant jos būtų pripažintos, tokios organizacijos turi atitikti tam tikras sąlygas; kadangi tos sąlygos keliamos siekiant prideramo užtikrinimo, kad tos organizacijos savo dydžiu, veiklos trukme, savo sudėtimi ir veiklos pobūdžiu prisidės prie siekiamo bananų auginimo ir realizavimo sąlygų gerinimo; kadangi šie reikalavimai, kuriais siekiama užtikrinti, kad gamintojų organizacijos būtų tam tikro minimalaus stabilumo ir ūkinio aktyvumo lygmens, ypač narių skaičiaus ir gamybos apimties atžvilgiu, turi būti nustatyti atsižvelgiant į gamintojų regionų struktūrinę įvairovę Bendrijoje; kadangi taip pat dėl stabilumo ir veiksmingumo reikia konkrečiai apibūdinti, pirma, priemones ir patalpas bei įrangą, kurias gamintojų organizacijos suteikia savo nariams disponuoti, o antra — taisyklių, kurias tokios organizacijos turi priimti ir taikyti savo nariams, kad būtų pasiekti pagal Bendrijos taisykles pripažintų grupių tikslai, tipą; kadangi Tarybos priimtų konkrečių priemonių ir šiame reglamente nustatytų priemonių įgyvendinimas gamintojų organizacijoms numato griežtus įpareigojimus nustatytais laiko tarpais teikti valstybių narių paskirtoms institucijoms detalią informaciją, kad leistų pastarosioms stebėti, kaip gamintojų organizacijos vykdo prisiimtus įsipareigojimus, kad paskui spręstų dėl jų pripažinimo; kadangi tie tikrinimai, kuriuos turės atlikti valstybės narės, ir informacijos pranešimai anksčiau minėtų nuostatų taikymui stebėti turėtų būti tiksliai apibrėžti; kadangi reikia patikslinti nuostatas, kurios turėtų būti taikomos gamintojų grupėms, jau pripažintoms pagal 1978 m. birželio 18 d. Reglamentą (EEB) Nr. 1360/78 dėl gamintojų grupių ir jų asociacijų [3] su paskutiniais pakeitimais, padarytais Reglamente (EB) Nr. 3669/93 [4], ir jau pagal minėtame reglamente nustatytą sistemą gavusioms pagalbą steigimo ir einamojo administravimo išlaidoms padengti; kadangi šiame reglamente numatytos priemonės atitinka Bananų vadybos komiteto išvadą, PRIĖMĖ ŠĮ REGLAMENTĄ: 1 straipsnis Kaip numatyta Reglamento (EEB) Nr. 404/93 5 straipsnyje, valstybės narės suteikia specialų pripažinimą gamintojų organizacijoms ir jų asociacijoms (toliau — gamintojų organizacijos), kurių ūkinė veikla yra susijusi su šviežių bananų auginimu bei realizavimu ir kurios atitinka anksčiau minėto reglamento 5 straipsnį ir šio reglamento nuostatas. Pagal Reglamentą (EEB) Nr. 1360/78 pripažintoms gamintojų organizacijoms specialus pripažinimas suteikiamas kaip nustatyta pirmojoje dalyje, jei atsakingos institucijos pripažįsta, kad tokių organizacijų steigiamasis dokumentas ir veiklos taisyklės atitinka pirmosios dalies nuostatas. 2 straipsnis 1. Valstybių narių atitinkamai paskirtoms atsakingoms institucijoms gamintojų organizacijos pateikia paraiškas dėl specialaus pripažinimo kartu su savo steigiamuoju dokumentu ir II priedo A dalyje nurodyta informacija. 2. Susipažindamos su dokumentais ir vietoje atlikdamos jų patikrinimą, atsakingos institucijos patikrina pateiktos informacijos tikslumą. Jei kyla abejonių, jos gali atlikti kitus patikrinimus, kad užtikrintų, jog laikomasi 1 straipsnyje išdėstytų sąlygų. 3. Specialus pripažinimas suteikiamas per 90 dienų nuo paraiškos gavimo priklausomai nuo to, ar reikia papildomo laiko papildomiems tyrimams atlikti. 3 straipsnis 1. Minimalus prekinių bananų kiekis ir minimalus narių skaičius, kurį privalo turėti gamintojų organizacijos pagal Reglamento (EEB) Nr. 404/93 5 straipsnio 1 dalies b punktą, nustatomas I priede. 2. 1 dalies tikslais skaičiuojama produkcija yra vidutinė bananų produkcija, kurią realizavo visi pripažinimo siekiančiai organizacijai priklausantys gamintojai per trejus prekybinius metus iki pripažinimo. Tačiau, jei dėl išskirtinių oro sąlygų pirmoje pastraipoje nurodytu laikotarpiu kuriame nors gamybos regione gamyba staiga sumažėjo, gali būti atsižvelgiama į produkcijos apimtį vienais ar keliais prekybiniais metais iki išskirtinių oro sąlygų laikotarpio. 4 straipsnis Reikalingos priemonės, kurias gamintojams nariams disponuoti suteikė ar turėjo gamintojų organizacija, kad būtų pasiekti Reglamento (EEB) Nr. 404/93 5 straipsnyje nurodyti tikslai, apima bent patalpas ir įrangą, skirtą: - rūšiavimui, rūšiavimui pagal dydį ir paruošimui realizacijai, tokio pajėgumo, kuris atitinka narių pateikiamos bananų produkcijos apimtį, - techninės ir komercinės veiklos administravimui, - centralizuotai buhalterijai. 5 straipsnis Dėl naujų narių priėmimo į gamintojų organizacijų įstatus įrašomi tokie reikalavimai: a) naujų narių įstojimas turi įsigalioti tik nuo prekybinių metų pradžios; b) nauji nariai privalo būti priimami remiantis tos organizacijos faktiniu ar numatomu realizacijos pajėgumu; c) kiekvienas narys privalo įsipareigoti priklausyti tai gamintojų organizacijai bent trejus metus ir apie išstojimą pranešti raštu mažiausiai prieš 12 mėnesių. Tačiau iki 1995 m. sausio 1 dienos pripažintoms gamintojų organizacijoms minimalus laikotarpis yra dveji metai; d) kiekvienas narys turi įsipareigoti laikytis visų gamintojų organizacijos skiriamų įpareigojimų. 6 straipsnis 1. Bananų gamintojų organizacijų pagal Reglamento (EEB) Nr. 404/93 5 straipsnio 1 dalies d punktą nustatytos taisyklės numato: a) auginimo apimčiai nustatyti gamintojai pateikia užsodintų plotų, apskaičiuotos derliaus apimties ir faktiškai gauto derliaus kiekių deklaracijas; b) dėl auginimo — pagal realizacijos strategiją ir rinką numatomų auginti, keisti ar išnaikinti bananų veislių, auginimo būdų ir derliaus nuėmimo laiko apibrėžimą; c) dėl realizavimo — minimalius kokybės, dydžio, pakavimo, pateikimo ir žymėjimo kriterijus. 2. Gamintojų organizacijos pataria ir padeda savo nariams, kaip užtikrinti tinkamą jų priimamų taisyklių taikymą. Atitinkamai jos numato atsakomybę už jų nesilaikymą. 7 straipsnis 1. Kiekvienais metais ne vėliau kaip iki kovo 1 d., o pirmą kartą iki 1995 m. kovo 1 d., gamintojų organizacijos atsakingoms nacionalinėms institucijoms praneša II priede nurodytą informaciją. Valstybės narės, jei joms atrodo tai būtina, gali nustatyti papildomas taisykles dėl II priedo B dalies punktų. 2. Kiekvienais metais ne vėliau kaip iki gegužės 1 d., o pirmą kartą iki 1995 m. gegužės 1 d., atsakingos institucijos pasiunčia Komisijai savo teritorijoje pripažintų bananų gamintojų organizacijų sąrašą ir II priedo A dalyje nurodytą informaciją apie kiekvieną gamintojų organizaciją. 3. Bendradarbiaudama su atitinkamomis valstybėmis narėmis, Komisija gali nustatyti visos ar dalies II priede nurodytos informacijos elektroninį perdavimą. 8 straipsnis Atsakingos institucijos tikrina gamintojų organizacijų steigimo bei veiklos atitikimą ir Reglamento (EEB) Nr. 404/93 5 straipsnyje bei šio reglamento 7 straipsnyje nurodytos informacijos tikslumą. Kiekviena gamintojų organizacija bent kartą per trejus metus tikrinama vietoje. 9 straipsnis Atsakingos institucijos panaikina pripažinimą, jei jos nustato, kad: - nesilaikoma Bendrijos taisyklėse numatytų įpareigojimų, - Reglamento (EEB) Nr. 404/93 5 straipsnyje ir šio reglamento 7 straipsnyje nurodyta informacija apgaulės tikslais nepateikiama ar klastojama. 10 straipsnis Pagalba gamintojų organizacijų steigimui skatinti ir jų administracinei veiklai remti, kaip nurodyta Reglamento (EEB) Nr. 404/93 6 straipsnyje, nesuteikiama toms gamintojų organizacijoms, kurios jau yra gavusios pagalbą, numatytą Reglamento (EEB) Nr. 1360/78 10 straipsnyje. 11 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimtas Briuselyje 1994 m. balandžio 26 d. Komisijos vardu René Steichen Komisijos narys [1] OL L 47, 1993 2 25, p. 1. [2] OL L 320, 1993 12 22, p. 15. [3] OL L 166, 1978 6 23, p. 1. [4] OL L 338, 1993 12 31, p. 26. -------------------------------------------------- I PRIEDAS Valstybė narė | Minimalus narių skaičius | Minimalus realizuojamų bananų kiekis (tonomis) | Ispanija (Kanarų salos) | 25 | 5000 | Prancūzija: | | | —Gvadelupa | 100 | 30000 | —Martinika | 100 | 30000 | Graikija (Kreta ir Lakonija) | 4 | 40 | Portugalija (Madeira, Azorai ir Algarvė) | 5 | 10 | -------------------------------------------------- II PRIEDAS INFORMACIJA APIE BANANŲ AUGINTOJŲ ORGANIZACIJAS, MINIMAS 5 STRAIPSNYJE +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------